Kjære ………..

Sted og dato

**Dugnad for de syriske flyktningene**

Den 10. juni vedtok alle opposisjonspartiene på Stortinget og regjeringen at Norge skal ta imot 8000 syriske kvoteflyktninger i perioden 2015-17.

Før kommunevalget lovet du og ditt parti å sørge for at vi yter vår skjerv i dugnaden for de syriske flyktningene og å bosette et ekstra antall syriske flyktninger i vår kommune. Det synes jeg er flott!

**50.000 underskrifter**

Nå forventer jeg at du og ditt parti sikrer at dette blir gjennomført i praksis. Og jeg har støtte fra 50.000 andre nordmenn som i løpet av den siste halvannen måned har undertegnet Amnesty Internationals aksjon for de syriske flyktningene der vi krever at:

* Norske kommuner stiller opp i dugnaden for de syriske flyktningene og lar alle få bosettingsplass.
* Norske myndigheter iverksetter de nødvendige tiltak for å sikre at vedtaket om å ta i mot 8000 flyktninger i perioden 2015-2017 blir gjennomført uten forsinkelser.

Stilt overfor verdens største humanitære krise siden den andre verdenskrig og de mange menneskene på flukt fra krig, undertrykkelse og nød som trenger vår beskyttelse, er det behov for at Norge og resten av verden tar et større medansvar for å avlaste Syrias naboland, og Italia og Hellas ved å ta imot enda flere flyktninger enn de vi så langt har lovet å ta imot.

Jeg håper at du og ditt parti vil være med på dugnaden for de syriske flyktningene så lenge det er behov for det og at vår kommune vil bidra med de nødvendige bosettingsplassene.

Vennlig hilsen